stanford-oval/wikipedia huggingface dataset:
The Simpsons Road Rage
Aiheesta muualla

The Simpsons: Road Rage MobyGamesissa (englanniksi)
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out 
Hassu-klovni Springfieldin vuorilla.
Out of Reach

| Out of Reach |
| --- | --- |

Ohjaaja:  Po-Chih Leong
Käsikirjoittaja:  Trevor Miller
Tuottaja:  Frank Hildebrand James A. Holt Jeanna Polley Elie Samaha
Säveltäjä:  Alex Heffes
Kuvaaja:  Richard Crudo
Tuotantosuunnittelija:  Andrzej Haliński
Pääosat:  Steven Seagal
Valmistustiedot
Valmistusmaa:  Yhdysvallat Puola
Tuotantoyhtiö:  Franchise Pictures Epsilon Motion Pictures
Levittäjä:  Sony Pictures Home Entertainment Netflix
Ensi-ilta:  20. heinäkuuta 2004
Kesto:  88 min
Alkuperäiskieli:  englanti
Budjetti:  20 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Out of Reach on vuonna 2004 suoraan DVD:lle julkaistu yhdysvaltalais-puolalainen toimintaelokuva. Elokuvan ohjasi Po-Chih Leong ja käsikirjoitti Trevor Miller. Pääosassa esiintyy Steven Seagal.
Juoni

William Lansing on entinen valtion agentti. Nykyään mies elelee metsässä ja auttaa loukkaantuneita eläimiä. Hän myös on kirjeenvaihdossa puolalaisen orpotytön Irenan kanssa. Sitten tyttö eräänä päivänä katoaa ja Lansing lähtee tutkimaan asiaa. Mutta hänelläpä onkin kovat miehet vastassa.
Rooleissa

| 0 | 1 | 2 |
| --- | --- | --- |
|  Steven Seagal  | … |  William Lansing   |
|  Ida Nowakowska  | … |  Irena Morawska   |
|  Agnieszka Wagner  | … |  Kasia Lato   |
|  Matt Schulze  | … |  Faisal   |
|  Krzysztof Pieczynski  | … |  Ibo   |
|  Robbie Gee  | … |  Lewis Morton   |
|  Murat Yilmaz  | … |  Azimi   |
|  Nick Brimble  | … |  Mister Elgin   |
|  Jan Plazalski  | … |  Nikki   |
|  Shawn Lawrence  | … |  Agentti Shepherd   |
|  Hanna Dunowska  | … |  Rosie   |
Kuvaukset

Elokuva kuvattiin kokonaan Puolassa ympäri Varsovaa vuoden 2003 elo-syyskuun aikana.
Aiheesta muualla

Out of Reach (2004) Trailer | Steven Seagal, Ida Nowakowska Youtube. (englanniksi) traileri.
Rautsi, Ilja: Out of Reach (2004) Elitisti.  8.1.2009.
Pehmytjäätelö

Pehmytjäätelö vohvelituutissa
Pehmytjäätelö eli pehmis on pehmeämpi versio jäätelöstä. Suomessa pehmikset valmistetaan yleensä pehmytjäätelömassasta, joka on valmistettu pääosin maidosta ja kermasta. Tavallinen jäätelö valmistetaan valmiiksi etukäteen ennen siirtoa myyntiin, kun taas pehmytjäätelö myydään usein suoraan pehmiskoneesta, jossa massa saa lopullisen muotonsa.
Suomessa pehmytjäätelöä valmistavat muun muassa Fazer, Ingman ja Froneri Finland. Suomessa "Pehmis" -nimellä kulkevan brändin omistaa Froneri Finland. Pehmytjäätelöä valmistetaan myös vegaanisena.
Historia

Joidenkin lähteiden mukaan pehmytjäätelön olisi keksinyt Ison-Britannian pääministeri Margaret Thatcher, mutta tästä ei kuitenkaan ole olemassa yksimielisyyttä.
Suomessa pehmis tuli myyntiin jäätelökioskeihin 1970-luvulla ja Valio alkoi myymään pehmistä vuonna 1975.
Aiheesta muualla

Kuvia tai muita tiedostoja aiheesta Pehmytjäätelö Wikimedia Commonsissa
Orkan-luokka

| Orkan-luokka |
| --- | --- |
 Luokan nimikkoalus ORP Orkan

Tekniset tiedot
Uppouma:  369 t
Pituus:  48,90 m
Leveys:  8,65 m
Syväys:  2,15 m
Koneteho:  3 × M520 dieselmoottoria á 3 970 kW
Nopeus:  36 solmua
Miehistöä:  33
Aseistus
Meritorjunta:  4 × RBS-15Mk3 1 × 76 mm AK-176 -tykki
Ilmatorjunta:  1 × 30 mm AK-630 -ilmatorjuntatykki 2 × Strela-2M
Orkan-luokka eli projekti 660 (Nato-raportointinimi Sassnitz) on Puolan merivoimien 1992 palvelukseen otettu kolmen ohjusveneen muodostama alusluokka.
Taustaa

Alun perin projekti suunniteltiin Itä-Saksan laivastolle nimellä projekti 660, jolloin se sai myös Nato nimensä Sassnitz-luokka. Saksojen yhdistyttyä Puola osti keskeneräisten alusten rungot VEB Peenewerftin telakalta Wolgastista ja työ saatettiin loppuun Gdanskin pohjoisella telakalla.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ORP Orkan | VEB Peenewerft, Wolfgast Pohjoinen telakka, Gdansk | - | 29. syyskuuta 1990 | 18. syyskuuta 1992 | palveluksessa |
| ORP Piorun | VEB Peenewerft Pohjoinen telakka | - | 19. lokakuuta 1990 | 11. maaliskuuta 1994 | palveluksessa |
| ORP Grom | VEB Peenewerft Pohjoinen telakka | 1989 | 11. lokakuuta 1990 | 28. maaliskuuta 1995 | palveluksessa |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Orkan class
Käännös suomeksi
Pakrac

| Pakrac |
| --- | --- |
 Pakrac ja Pakra
 Pakrac
 Koordinaatit: 45.44°0′0″N, 17.19°0′0″E 
Valtio:  Kroatia
Piirikunta:  Požega-Slavonia
Hallinto:  
 – Pormestari:  Davor Huška
Pinta-ala:  
 – Kokonaispinta-ala:  359 km²
Korkeus:  165 m
Väkiluku (2011):  8 460
 – Väestötiheys:  23,6 as./km²
Aikavyöhyke:  UTC+1
 – Kesäaika:  UTC+2
Postinumero:  34550
 
 pakrac.hr 
Infobox OKVirheellinen NIMI-arvo: 
Pakrac on kaupunki Požega-Slavonian piirikunnassa Kroatiassa. Vuoden 2011 väestönlaskennan mukaan siellä asui 8 460 asukasta.
Historia

Kaupunki tiedetään mainitun asiakirjoissa vuodesta 1237 lähtien. Vuonna 1991 siellä tapahtui Pakracin välikohtaus, kroaatti- ja serbipoliisin välinen aseellinen yhteenotto.
Aiheesta muualla

Kuvia tai muita tiedostoja aiheesta Pakrac Wikimedia Commonsissa
Kroatian kaupungit
Bakar
Beli Manastir
Belišće
Benkovac
Bjelovar
Biograd na Moru
Buje
Buzet
Čabar
Čakovec
Čazma
Cres
Crikvenica
Đakovo
Daruvar
Delnice
Donja Stubica
Donji Miholjac
Drniš
Dubrovnik
Duga Resa
Dugo Selo
Đurđevac
Garešnica
Glina
Gospić
Grubišno Polje
Hrvatska Kostajnica
Hvar
Ilok
Imotski
Ivanec
Ivanić-Grad
Jastrebarsko
Karlovac
Kastav
Kaštela
Klanjec
Knin
Komiža
Koprivnica
Korčula
Kraljevica
Krapina
Križevci
Krk
Kutina
Labin
Lepoglava
Lipik
Ludbreg
Makarska
Mali Lošinj
Metković
Mursko Središće
Našice
Nin
Nova Gradiška
Novalja
Novi Marof
Novi Vinodolski
Novigrad
Novska
Obrovac
Ogulin
Omiš
Opatija
Opuzen
Orahovica
Oroslavje
Osijek
Otočac
Ozalj
Pag
Pakrac
Pazin
Petrinja
Pleternica
Ploče
Poreč
Požega
Pregrada
Prelog
Pula
Rab
Rijeka
Rovinj
Samobor
Senj
Šibenik
Sinj
Sisak
Skradin
Slatina
Slavonski Brod
Slunj
Solin
Split
Stari Grad
Supetar
Sveti Ivan Zelina
Trilj
Trogir
Umag
Valpovo
Varaždin
Varaždinske Toplice
Velika Gorica
Vinkovci
Virovitica
Vis
Vodice
Vodnjan
Vrbovec
Vrbovsko
Vrgorac
Vrlika
Vukovar
Zabok
Zadar
Zagreb
Zaprešić
Zlatar
Županja
Out of Myself

| Out of Myself Riverside |
| --- | --- | --- |

Studioalbumin tiedot
 Julkaistu: 2004
 Tyylilaji: progressiivinen death metal
 Kesto: 53.16
 Levy-yhtiö: The Laser’s Edge
Riversiden muut julkaisut
|   | Out of Myself 2004 | Voices in My Head 2005 |
Out Of Myself on puolalaisen metalliyhtye Riversiden debyyttialbumi. Sen julkaisi Euroopassa The Laser’s Edge vuonna 2004.
Kappaleet

The Same River – 12.01
Out of Myself – 3.44
I Believe – 4.15
Reality Dream – 6.15
Loose Heart – 4.51
Reality Dream II – 4.45
In Two Minds – 4.39
The Curtain Falls – 7.59
OK – 4.47
Tekijät

Mariusz Duda – laulu, kitara, basso
Piotr Grudzinski – kitara
Piotr Kozieradzki – rummut
Michał Łapaj – kosketinsoittimet
Arvostelut

Imperiumi: 8+/10
Aiheesta muualla

Out of Myself Discogsissa. (englanniksi)
Albumi Out of Myself Encyclopaedia Metallum -sivustolla (englanniksi)
Riverside
| Mariusz Duda • Mitloff • Michał Łapaj • Maciej MellerJacek Melnicki • Piotr Grudziński |
| --- | --- |
Studioalbumit:  Out of Myself • Second Life Syndrome • Rapid Eye Movement • Anno Domini High Definition • Shrine of New Generation Slaves • Love, Fear and the Time Machine • Wasteland • ID.Entity
EP:t:  Voices in My Head • Memories in My Head
Livealbumit:  Reality Dream • Lost 'n' Found - Live in Tilburg
Singlet:  "Loose Heart" • "Conceiving You" • "02 Panic Room" • "Schizophrenic Prayer" • "Celebrity Touch" • "Shine/Time Travellers" • "Vale of Tears"
Demot:  Riverside
Katso myös:  Hate • Domain • Thunderbolt • Lunatic Soul
Tilliliha

Per Morbergin klassista tillilihaa
Tilliliha eli vasikanviillokki on suomalainen perinneruoka, joka valmistetaan useimmiten vasikanlavasta tai muusta luullisesta naudanlihasta keittämällä tilliliemessä. Hapanimelä valkokastike, joka valmistetaan keitinliemeen, maustetaan sokerilla ja etikalla tai sitruunalla. 1970- ja 1980-luvulla tillilihaa oli usein tarjolla kouluruokailussa, mutta koska oppilaat olivat tyytymättömiä ruoan makuun, se on jäänyt koulujen ruokalistalla harvinaiseksi.
Tijuca

Asuinalueen sijainti
Tijuca (Tijuca on muinaistupin kieltä; suomeksi se on suo) on asuinalue Rio de Janeiron pohjoisosissa Brasiliassa. Se muodostuu Saens Peña -aukiosta, Afonso Pena -aukiosta, Usinasta ja Mudasta. Vuoden 2000 väestölaskennan mukaan alueella oli lähes 150 000 asukasta. Se rajoittuu Bandeira-aukion, Maracanãn, Vila Isabelin, Andaraín, Grajaún ja Alto da Boa Vistan asuinalueisiin.
Se on Rio de Janeiron perinteisin asuinalue, ja siellä on maailman laajin kaupunkimetsä Tijucan metsä. Alueella asuu lähinnä keskiluokkaista väestöä, ja aikaisemmin siellä asui portugalilaisia siirtolaisperheitä ja upseerien perheitä.
Tijucassa toimii kaksi Rio de Janeiron merkittävintä sambakoulua GRES Acadêmicos do Salgueiro ja GRES Unidos da Tijuca, jotka ovat yhteensä voittaneet yhdeksän mestaruutta.
Tijucassa on myös useita faveloja kuten Salgueiro, Borel, Formiga, Turano ja Casa Branca.
Aiheesta muualla

Kuvia tai muita tiedostoja aiheesta Tijuca Wikimedia Commonsissa
Pavel Sinebrychoff

Pavel (Paul) Petrovitš Sinebrychoff (ven. Синебрюхов, Sinebrjuhov; 20. tammikuuta 1799 – 12. maaliskuuta 1883 Helsinki) oli venäläissyntyinen suomalainen kauppaneuvos ja Sinebrychoffin panimon omistaja. Hän kuului Suomessa pitkään vaikuttaneeseen Sinebrychoffin sukuun.
Pavel Sinebrychoffin isä oli kauppias Peter Sinebrychoff. Pavel Sinebrychoffin veljen Nikolai Sinebrychoffin kuoltua lapsettomana vuonna 1848 Pavel ja toinen veli Ivan perivät suuren omaisuuden. Pavelille jäi Helsinkiin sijoittunut liiketoiminta. Sinebrychoff hoiti perimäänsä liiketoimintaa menestyksellä, laajentaen sitä huomattavasti. 1870-luvulla hän oli Suomen suuriruhtinaskunnan suurin veronmaksaja yksityishenkilönä ja Helsingin kaupungissa häntä enemmän veroja maksoi vain Suomen Pankki. Keisari Aleksanteri II myönsi Sinebrychoffille kauppaneuvoksen arvon vieraillessaan Helsingissä 1863. Mainittuna vuonna Sinebrychoffin liikeyrityksissä työskenteli yli 200 henkilöä. Sinebrychoff tuki Suomen ortodoksista kirkkoa eri tavoin, muun muassa lahjoittamalla varoja Helsingin ortodoksisten kirkkojen rakentamiseen. Hän oli myös Helsingin kaupunginvaltuuston jäsen 1874–1875.
Pavel Sinebrychoff laajensi panimonsa tiloja Helsingin Hietalahdessa. Hänen johtajakaudellaan yrityksen liikevaihto moninkertaistui siitä huolimatta, että tuona aikana Sinebrychoffin panimo menetti monopoliasemansa Helsingissä ja sai kilpailijoita. Pavel Sinebrychoff oli vuodesta 1878 myös panimonsa naapuriin perustetun Hietalahden telakan osakas, Turpaan ruutitehtaan enemmistöosakas ja yksi Helsingin ensimmäisen liikepankin perustajista. Hän oli vuonna 1862 perustamassa Helsingin Kaisaniemeen kylpylä Villensaunaa (Wilhelmsbad) ja omisti sen kokonaan vuodesta 1870 alkaen. Hän omisti myös Espoossa Otaniemen kartanon vuodesta 1857 ja läheisen Hagalundin kartanon vuodesta 1859 alkaen. Sinebrychoff asui veljensä panimon yhteyteen Helsingin Bulevardille rakennuttamassa kivitalossa, jossa nykyään toimii Sinebrychoffin taidemuseo.
Sinebrychoff meni naimisiin vasta 1850, itseään 30 vuotta nuoremman Anna Tihonoffin kanssa (1830–1904). Perheeseen syntyi kaksi tytärtä ja kaksi poikaa. Heistä Maria (1852–1923) avioitui lääkäri C. F. von Wahlbergin kanssa, joka toimi muun muassa lääkintöhallituksen pääjohtajana. Pojat Nicolas ja Paul Sinebrychoff toimivat liikemiehinä. Pavel Sinebrychoff luovutti Sinebrychoff-panimon toimitusjohtajan tehtävät pojalleen Nicolakselle vuonna 1878.
Aiheesta muualla

Aune Jääskinen: SINEBRYCHOFF, Paul (ruotsiksi) Biografiskt lexikon för Finland
Pehr Ulrik Florin

Pehr Ulrik Florin (1810–1890) oli suomalainen lääkäri ja lahjoittaja. Hän valmistui lääketieteen ja kirurgian tohtoriksi 1840 ja toimi Käkisalmen piirilääkärinä 1837–1841, Helsingin kaupunginlääkärinä 1841–1873 ja oli lääkintöhallituksen sihteeri 1873–1875. Hänelle myönnettiin professorin arvonimi 1868. Hän lahjoitti merkittäviä summia tyttärensä Jenny Florinin välityksellä Svenska Litteratursällskapetille (ja edelleen Folkhälsanin pohjarahastoksi) ja Suomen Lääkäriseuralle.
Aiheesta muualla

Uppslagsverket Finland[vanhentunut linkki]
Tom Metzger

Thomas Linton "Tom" Metzger (9. huhtikuuta 1938 Warsaw, Indiana – 4. marraskuuta 2020 Hemet, Kalifornia) oli yhdysvaltalainen uusnatsi. Hän johti perustamaansa White Aryan Resistance -liikettä.
Metzger muutti asepalveluksen suoritettuaan vuonna 1961 Fallbrookiin Kaliforniaan. Hän työskenteli neljänkymmenen vuoden ajan televisioiden korjaajana. Vuonna 1975 hän liittyi Ku Klux Klaniin, jossa hän eteni Kalifornian-osaston johtajaksi. Metzger sai runsaasti mediahuomiota johtaessaan aseistautuneita aatetovereitaan, jotka partioivat Yhdysvaltain ja Meksikon rajalla etsien luvattomasti maahan tulevia. Metzger riitaantui David Duken kanssa ja irrotti Kalifornian Ku Klux Klanin vuonna 1980 liittovaltiotason liikkeen alaisuudesta. Vuonna 1980 hän oli Yhdysvaltain demokraattisen puolueen ehdokkaana kongressivaaleissa ja sai noin 33 000 ääntä. Hän tavoitteli senaattoriehdokkuutta myös vuonna 1982, mutta hävisi demokraattien esivaalissa.
Metzger perusti 1980-luvun alussa oman viharyhmänsä, White American Political Associationin, joka tuki "valkoisille ystävällisiksi" julistettuja ehdokkaita. Nimi muutettiin vuonna 1983 White Aryan Resistanceksi. Skinheadliikehdintä nousi samoihin aikoihin. Metzger piti skinheadeja katujen "sotilaina" ja ryhtyi näiden tukijaksi. Hän juonsi omaa Race and Reason -televisio-ohjelmaansa, loi sähköisen viestintäkanavan, julkaisi lehteä ja avasi yhteydenottoja varten puhelinlinjan. Hän vieraili Oprah Winfreyn, Phil Donahuen ja Geraldo Riveran puheohjelmissa. Toimittaja James Ridgeway kertoi kirjassa Blood in the Face: The Ku Klux Klan, Aryan Nations, Nazi Skinheads and the Rise of a New White Culture Metzgerin olleen aikansa aktiivisin henkilö nuorten rekrytoinnissa äärioikeistoliikkeisiin. Metzger järjesti poikansa kanssa rasistisen musiikin Aryan Fest -tapahtuman vuonna 1988. Hänellä oli vihkimys antisemitististä Kristillinen identiteetti -teologiaa edustaneena pappina. Metzger tuki Nation of Islamin johtajaa Louis Farrakhania rahoittamalla liikettä, pitämällä mielenilmauksen ja osallistumalla tämän puheeseen. Metzger arvosti mustaihoisia rasisteja, jotka – samoin kuin hän – vastustivat "rotujen sekoittumista" ja olivat antisemitistisiä.
Vuonna 1990 oikeus Portlandissa totesi Metzgerin, hänen poikansa ja White Aryan Resistancen korvausvelvollisiksi skinheadien rasistisin motiivein tekemästä Mulugeta Serawin murhasta. Korvauksia määrättiin maksettaviksi 12,5 miljoonaa dollaria. Oikeuden mukaan Metzger oli poikansa kanssa yllyttänyt Portlandin skinheadeja konflikteihin värillisten kanssa ennen murhaa. Päätöksen jälkeen White Aryan Resistance ajautui käytännössä vararikkoon ja sen toiminta supistui. Metzger julkaisi myöhemminkin pamfletteja, piti yllä järjestönsä puhelinlinjaa ja levitti järjestön nettialustalla propagandaa. Metzgerillä oli kuusi lasta. Hän kuoli Parkinsonin taudin komplikaatioihin 82-vuotiaana.
Tijani Babangida

Tijani Babangida (s. 25. syyskuuta 1973 Kaduna) on nigerialainen entinen jalkapalloilija. Ammattiurallaan Babangida pelasi oikeana laitahyökkääjänä. Babangidan mukaan hän innostui jalkapalloilusta katseltuaan brasilialaislegenda Pelen pelaamista. Tijani Babamgidan veli Haruna Babangida on myös jalkapalloilija.
Seurajoukkueura

Babangida pelasi urallaan useissa seurajoukkueissa. Hänen ensimmäinen seuransa oli nigerialainen Niger Tornadoes. 17-vuotiaana Babangida teki ammattilaissopimuksen Hollannin pääsarjassa pelanneen Roda JC:hen kanssa, josta hän siirtyi puolen kauden mittaisella vuokrasopimuksella VVV-Venloon. Palattuaan Roda JC:hen Babangidasta tuli yksi joukkueen tärkeimmistä pelaajista. Roda JC:stä Babangida siirtyi amsterdamilaiseen suurseuraan AFC Ajaxiin. Suurimman osan urastaan Babangida pelasi hollantilaisjoukkueissa; VVV:ssa, Roda JC:ssa, AFC Ajaxissa ja Vitesse Arnhemissa. Hollantilaisseurojen lisäksi hän edusti turkkilaista Gençlerbirliği S.K.:ta, saudiarabialaista Al-Ittihadia, sekä kiinalaisia Tianjin Taidaa ja Changchun Jinlaita.
Maajoukkueura

Babangida pelasi ensimmäisen maajoukkueottelunsa Romaniaa vastaan vuonna 1994. Hän pelasi Nigerian maajoukkueessa 37 virallista maaottelua, joissa teki viisi maalia. Babangida osallistui maajoukkueurallaan vuoden 1998 maailmanmestaruuskilpailuihin, joissa hän teki yhden maalin, sekä vuoden 1996 olympialaisiin, joissa Nigeria voitti kultaa.
Tom Milne

Tom Milne (1926–2005) oli brittiläinen kriitikko. 1950- ja 1960-luvuilla hän kirjoitti teatterikritiikkiä muun muassa Encorelle. 1960-luvulta 1980-luvulle Milne kirjoitti elokuvakritiikkiä Monthly Film Bulletin ja Sight & Sound -lehtiin. Hän tulkitsi ja ylisti etenkin ranskalaista uutta aaltoa. Milne käänsi Jean-Luc Godardin ja Jacques Rivetten elokuvakritiikkiä, Bernard Eisenschitzin elämäkerran Nicholas Raystä, tekstitti 391 ranskalaista elokuvaa ja toimitti sekä The Encyclopedia of Horror Moviesia ja Time Out Movie Guiden kolmea ensimmäistä laitosta. Hän kirjoitti myös kirjat Carl Th. Dreyeristä, Joseph Loseysta ja Rouben Mamoulianista.
PAS Macau Racing Team

|  PAS Macau Racing Team |
| --- | --- |
Tallipäällikkö:   Eurico de Jesus
Aikaisemmat sarjat:  WTCC
PAS Macau Racing Team on macaolainen autourheilutalli, joka kilpailee TCR Asia Series -sarjassa. Aiemmin talli on kilpaillu World Touring Car Championship -sarjassa vuonna 2013.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:PAS Macau Racing Team
Tom Clancy’s H.A.W.X

| Tom Clancy’s H> A.W.X |
| --- | --- |

Kehittäjä:  Ubisoft Romania Ubisoft Kyiv (Windows) Gameloft (Android, iOS, webOS)
Julkaisija:  Ubisoft
Jakelija:  Steam, Google Play ja App Store
Käsikirjoittaja:  Thomas Simon
Säveltäjä:  Tom Salta
Julkaistu:  PlayStation 3, Xbox 360NA 3. maaliskuuta 2009 Microsoft WindowsNA 17. maaliskuuta 2009 iOSNA 9. joulukuuta 2009
Lajityyppi:  lentopeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: Teini-ikäisille  PEGI 12  USK 16 
Alusta:  PlayStation 3, Xbox 360, Microsoft Windows, Android, iOS, WebOS, Symbian^3, Java ME
Jakelumuoto:  DVD, Blu-ray, Wii optinen levy
Lisää peliartikkeleitaVideopelien teemasivulla
Infobox OK   : 
Tom Clancy’s H.A.W.X. (”High Altitude Warfare eXperimental squadron”) on Ubisoft Romanian kehittämä ja Ubisoftin julkaisema lentosimulaattoripeli. Peli julkistettiin virallisesti E3-messuilla vuonna 2008. Ennen tätä Ubisoft julkaisi lehdistötiedotteen pelistä työnimeltään Tom Clancy’s Air Combat. Peli julkaistiin maaliskuussa 2009 usealle alustalle.
Tillinmäki

Tillintie, Tillinmäen kokoojatie, Pirttitien risteyksestä itään/kaakkoon nähtynä
Tillinmäki (ruots. Tillisbacken) on Saunalahden kaupungin­osaan kuuluva pientalo­alue Espoossa, Kiven­lahden ja Kauk­lahden välissä.
Alueen palstoittaminen pien­talo­alueeksi alkoi vuonna 1940, jolloin Bastvikin kartanon  omistaja,  Kansallis­pankin johto­kunnan jäsen Antti Hiltunen alkoi lohkoa tilasta kesän­vietto­paikkoja pankin henkilö­kunnalle. Samoihin aikoihin alueelle alettiin muodostaa tontteja myös rintamamiestaloja varten. Hiltunen antoi alueelle nimen Tillin­maa kasvatus­isänsä Antti Koposen mukaan, joka tunnettiin lempi­nimellä Tilli-setä, koska hän komeine viiksineen ja pujo­partoineen muistutti ulko­näöltään 30-vuotisen sodan saksalaista sota­päällikköä kreivi Johann Tillyä. Kun pien­talo­aluetta myöhemmin laajennettiin, sai sen uudempi osa vuonna 1952 nimen Tillin­mäki, joka myöhemmin tuli koko alueen nimeksi.
Aiheesta muualla

Tillinmäki lähiympäristöineen eilen ja tänään Tillinmäen Pienkiinteistöyhdistys r.y.. Viitattu 19.3.2020.
Osmo Aulamo

Osmo Ilmari Aulamo (12. toukokuuta 1895 Helsinki – 12. syyskuuta 1941 Volomajärvi) oli suomalainen lehtori ja päätoimittaja.
Osmo Aulamon vanhemmat olivat Tampereella kansakoulujen lääkärinä toiminut lääkintöneuvos Mikko (Frans Mikael) Ahlman (1866–1947) ja opettaja Ellen (Elli) Johanna Augusta Lindgren.
Aulamo oli lehtorina Riihimäen yhteiskoulussa ja vuodesta 1934 luonnonhistorian ja maantieteen nuorempana lehtorina Tampereen klassillisessa lyseossa.
Aulamo oli IKL:n Tampereella ilmestyneen Työn Suunta-lehden päätoimittajana vuonna 1935.
Aulamo palveli vänrikkinä Erillinen pataljoona 7:ssä jatkosodan aikana. Hän katosi 12. syyskuuta 1941 Volomajärvellä ja hänet julistettiin kuolleeksi vuonna 1948.
Julkaisuja

Perhosten ulkoiset suuosat, pro gradu-tutkielma. Helsingin yliopisto 1917
Kertomus Riihimäen kansalaisopiston toiminnasta lukuvuonna 1929-30 ja lyhyt katsaus opiston viisivuotisiin vaiheisiin sekä opiston ohjesääntö. Riihimäen kansalaisopisto, Riihimäki 1930
Tietoja lastaus- ja satunnaiskasvien esiintymisestä Riihimäellä.  Memoranda Societatis pro fauna et flora Fennica 9/1932-1933
Sientenkeruuopas. WSOY 1940
Aiheesta muualla

Repolan Omelian vartioston johtajakersantti Osmo Aulamo joulukuussa 1918, Museovirasto, Historian kuvakokoelma (Finna)
Osmo Aulamo : Suomi suureksi - Viena vapaaksi, Luo lippujen!, 12.10.1938, nro 18, s. 15, Kansalliskirjaston digitaaliset aineistot
Papua (provinssi)

| Papua |
| --- | --- |
 Lippu:  Vaakuna
 Sijainti
 Koordinaatit: 2°32′S, 140°43′E 
Valtio:   Indonesia
Hallinto:  
 – Pääkaupunki:  Jayapura
Pinta-ala:  319 036 km²
Väkiluku (2010):  2 833 381
 – väestötiheys:  11 as./km²
Kielet:  Indonesia, paikalliset kielet
Kansat:  Jaavalaiset (12%) Biaklaiset (7%) Danit (7%) Lanit (5%)
Papua (indonesiaksi Papua, aikaisemmin Irian Jaya) on Uuden-Guinean saarella sijaitseva Indonesian provinssi. Se muodostaa suurimman osan Uuden-Guinean länsiosasta, Länsi-Uudesta-Guineasta. Papuan provinssi rajoittuu idässä Papua-Uuteen-Guineaan. Papua on samalla Indonesian itäisin osa. Papuan pääkaupunki on Jayapura.
Papua on Indonesian maakunnista pinta-alaltaan suurin ja harvimmin asuttu. Provinssin pinta-ala on 319 036 neliökilometriä ja väkiluku noin 2,8 miljoonaa (vuonna 2010).
Papualla toimiva Vapaa Papua -liike on ajanut Papuan irtautumista Indonesiasta. Indonesian hallituksen ja alueen itsenäisyyttä tai liittoa Papua-Uuden-Guinean kanssa haluavien välille syttynyt Papuan konflikti aiheutti sen, että Papualle myönnettiin autonomia vuonna 2001.
Papuan provinssi kattoi koko Länsi-Uusi-Guinean alueen vuoteen 2003 asti, jolloin Jakartassa tehdyn päätöksen mukaan Papuan provinssista erotettiin sen läntisin osa, josta muodostettiin Länsi-Papua. Alueen erottaminen Papuasta on aiheuttanut vastustusta, koska se on ristiriidassa Papualle myönnetyn itsehallinnon kanssa.